
Na osnovu člana 15. Zakona o principima lokalne samouprave („Službene novine Federacije Bosne i Hercegovine”, broj 49/06. i 51/09.) i člana 36. Statuta Grada Gračanica (“Sl.glasnik Grada Gračanica”, broj: 1/23)  Gradonačelnik Grada Gračanica d o n o s i


P R A V I L N I K
o kriterijima i postupku za ostvarivanje prava na refundiranje
 dijela troškova nabavke senzora za bezbolno i kontinuirano mjerenje šećera u krvi djeci i omladini za 2026. godinu

Član 1.
Pravinikom se utvrđuju kriteriji, način i postupak raspodjele sredstava iz Budžeta Grada Gračanica za 2026. godinu u svrhu ostvarivanja prava na refundiranje dijela troškova nabavke senzora za bezbolno i kontinuirano mjerenje šećera u krvi djeci i omladini.
Za ove svrhe i namjene koristiće se sredstva Budžeta Grada Gračanica za 2026. godinu s budžetske pozicije „614239-10 Tekući transfer - nabavka senzora za kontinuirano mjerenje šećera u krvi“.

Član 2.
Djeci i omladini, ne starijim od 25 godina života, oboljelim od dijabetes melitusa juvenilis (tip 1), koji imaju prebivalište na području grada Gračanica, može se odobriti jednokratna novčana pomoć iz budžeta Grada Gračanica za refundiranje dijela troškova nabavke senzora za bezbolno i kontinuirano mjerenje šećera u krvi.
Pravo na refundiranje dijela troškova osobama iz stava 1.ovog člana može se odobriti jednom u toku godine.

Član 3.
Pravo iz prethodnog člana mogu ostvariti osobe koje ispunjavaju sljedeće uslove:
a) da imaju prebivalište na području grada Gračanica;
b) da imaju najviše 25 godina starosti
c) da imaju dijagnostikovano oboljenje dijabetes mellitus tip 1 (Diabetes Mellitus Juvenilis) od strane nadležnog ljekara i indicirano korištenje senzora za kontinuirano mjerenje šećera u krvi; 

Član 4.
Postupak za ostvarivanje prava na jednokratnu novčanu pomoć za refundiranje dijela troškova nabavke senzora za bezbolno i kontinuirano mjerenje šećera u krvi pokreće se na zahtjev oboljele osobe ili zakonskog zastupnika oboljele osobe. 
Uz zahtjev potrebno je dostaviti sljedeću dokumentaciju: 
· Izvod iz matične knjige rođenih (fotokopija), 
· Posljednji nalaz nadležnog ljekara (endokrinologa, kliničkog pedijatra ili kliničkog interniste) sa dijagnozom dijabetes mellitus juvenilis tip 1 (fotokopija),
· Rješenje Centra za socijalni rad o priznavanju prava na osnovu bolesti (fotokopija) ili dokaz o ostvarenom pravu i iznosu sredstava za nabavku senzora za bezbolno i kontinuirano mjerenje šećera u krvi putem Zavoda zdravstvenog osiguranja Tuzlanskog kantona -za osobe koje ostvaruju ovo pravo (fotokopija)
· Podaci o tekućem računu podnosioca (instrukcija za plaćanje izdata od strane banke),

Svi traženi dokumenti moraju biti priloženi u orginalu ili ovjerenoj kopiji, a nadležna gradska služba će ovjeru dokumenata vršiti bez naplate admnistrativne takse.
Dokaz o prebivalištu na području grada Gračanica PBA-3 obrazac Služba pribavlja po službenoj dužnosti.

Član 5.
Postupak za ostvarivanje prava na jednokratnu novčanu pomoć za refundiranje dijela troškova nabavke senzora za bezbolno i kontinuirano mjerenje šećera u krvi  provodi Služba za upravu, društvene djelatnosti, boračko invalidsku zaštitu i zajedničke poslove, u skladu sa odredbama Zakona o upravnom postupku („Službene novine Federacije Bosne i Hercegovine“, broj 2/98 i 48/99 i 61/22).
[bookmark: _GoBack]Odobreni iznos jednokratne novčane pomoći za refundiranje dijela troškova nabavke senzora za bezbolno i kontinuirano mjerenje šećera u krvi uplaćuje se na tekući račun podnosioca zahtjeva.
Član 6.
Za realizaciju i nadzor nad primjenom ovog Pravilnika zadužuje se Šef Službe za upravu, društvene djelatnosti, boračko invalidsku zaštitu i zajedničke poslove.

Član 7.
Pravilnik stupa na snagu danom donošenja a objavit će se u „Službenom glasniku Grada Gračanica“.

